Mooimaaksessie – Marianna Fourie (50): "Ek wou net goed voel" | SARIE
FOTO: Veronique Milles KLERE: Slate
Marianna Fourie (50) van Kraaifontein se man en kinders het haar vir haar 50ste verjaarsdag bederf met dié fotosessie. Marianna is 'n finansiële sekretaresse by 'n laerskool.
Marianna se voor- en ná-foto
Wat sê Marianna?
Beskryf jou klerestyl en wat het jy geleer tydens jou mooimaaksessie?
Ek hou van deftig informele klere. Ek het báie lanklaas 'n rok gedra. Dié mooimaaksessie het my laat besef ek moet weer begin rokke dra – ek het só goed gevoel daarin!
Ek wou net goed voel. My lewe is só gejaagd dat ek nie altyd tyd vir myself het nie. Dit was so lekker om te kon sien hoe ek eintlik kan lyk.
Ja, die grimering was swaarder as waaraan ek gewoond is en ek het weer vir die eerste keer in jare 'n rok gedra.
My man sê hy het nie geweet hy het so 'n mooi vrou nie. My meisiekinders het net wow gesê en my laatlam-seun het gesê ek lyk baie jonger.
Ja! Ek het van Leverne (die grimeerkunstenaar) se wenke reeds begin toepas.
'n Mens voel net weer vir 'n slag goed en versorg.
Marianna het die mooiste glimlag! Ek het haar vel warmer laat lyk met 'n verbronser om 'n egalige voorkoms te gee. Haar lippe en wange is met 'n sagte perske-kleur beklemtoon.
Ek het haar mooi donker oë met 'n bruin omlyner beklemtoon. Sy het beeldskoon gelyk!
Marianna se klere was elegant en stylvol. Die swart somersrokkie met die goue detail het baie mooi gelyk by haar donker hare met die goue strepies daarin. Die oorvourokkie wat ek vir haar gekies het, het haar liggaam pragtig laat lyk. Sy het gestraal in elke uitrusting.
Marianna het 'n ongelooflike persoonlikheid en met haar nuwe haarstyl (deur Pro Hair & Beauty in Kenridge) het sy in elke foto net nóg beter gelyk. Die klere en grimering het die prentjie baie mooi afgerond.